recursal/SuperWikiNEXT-32B huggingface dataset:
Ο ύμνος **Allah Peliharakan Sultan** ( σε γραφή Jawi]]: الله فليهاراكن سلطن ) (στη μαλαϊκή γλώσσα σημαίνει Θεέ, ευλόγησε το Σουλτάνο) είναι ο εθνικός ύμνος του Μπρουνέι Νταρουσαλάμ. Ψάλλεται στη μαλαϊκή , που είναι και εθνική γλώσσα της χώρας. Οι στίχοι είναι του Αμπντούλ Ραχίμ (Pengiran Haji Mohamed Yusuf bin Pengiran Abdul Rahim, ο οποίος αργότερα απέκτησε τον τίτλο Yang Amat Mulia Pengiran Setia Negara Pengiran Haji Mohamed Yusuf bin Pengiran Abdul Rahim) και η μουσική είναι του Χατζί Αουάνγκ Μπεσάρ μπιν Σαγκάπ ( Haji Awang Besar bin Sagap), του 1947.

Η καθιέρωσή του ως εθνικού ύμνου συντελέστηκε το 1951, όταν ακόμα το Μπρουνέι ήταν βρετανικό προτεκτοράτο. Για πρώτη φορά τραγουδήθηκε ως εθνικός ύμνος όταν η χώρα έγινε ανεξάρτητη από το Ηνωμένο Βασίλειο, την 1η Ιανουαρίου του 1984.

Χρήση
-----

Ο εθνικός ύμνος ψάλλεται από μαθητές κατά την έναρξη της σχολικής χρονιάς ενώ γίνεται η έπαρση της εθνικής σημαίας. Μεταδίδεται κάθε νύχτα από την κρατική ραδιοτηλεόραση ( Radio Television Brunei) στο τέλος της εκπομπής του προγράμματος.

Απόδοση από τη γραφή Jawi
-------------------------

Ya Allah lanjutkanlah Usia   

Kebawah Duli Yang Maha Mulia  

Adil berdaulat menaungi nusa  

Memimpin rakyat kekal bahagia  

Hidup sentosa Negara dan Sultan  

Ilahi selamatkan Brunei Darussalam

### Μετάφραση

Ο Θεός να ευλογεί τη Μεγαλειότητά του  

Με μια ζωή γεμάτη  

(είθε να) Κυβερνά τον Τόπο Δίκαια και με Μεγαλοσύνη  

Και να οδηγήσει το λαό μας (σε) Αιώνια Ευτυχία  

(είθε) το Βασίλειο και ο Σουλτάνος να ζουν εν ειρήνη  

Κύριε, Σώσε το Μπρουνέι, το Ενδιαίτημα της Ειρήνης.

Εξωτερικοί σύνδεσμοι
--------------------

* αρχείο MIDI
* Sheet music w/ Στίχοι στη μαλαϊκή γλώσσα

Σημειώσεις
----------


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ασίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αζερμπαϊτζάν
* Αίγυπτος1
* Ανατολικό Τιμόρ
* Αρμενία2
* Αφγανιστάν
* Βιετνάμ
* Βιρμανία
* Βόρεια Κορέα
* Γεωργία2
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν3
* Καμπότζη
* Κατάρ
* Λαϊκή Δημοκρατία της Κίνας
* Κιργιστάν
* Κουβέιτ
* Κύπρος2
* Λάος
* Λίβανος
* Μαλαισία
* Μαλδίβες
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
* Ρωσία3
* Σαουδική Αραβία
* Σιγκαπούρη
* Σρι Λάνκα
* Συρία
* Δημοκρατία της Κίνας
* Ταϊλάνδη
* Τατζικιστάν
* Τουρκία3
* Τουρκμενιστάν
* Υεμένη
* Φιλιππίνες
 |
|  |
| 
1 Τμήμα της χώρας ανήκει στην Αφρική. 2 Συνήθως γεωγραφικά θεωρείται Ασιατική χώρα, αλλά ωστόσο για πολιτισμικούς και ιστορικούς λόγους εντάσσεται συχνά στην Ευρώπη. 3 Τμήμα της χώρας ανήκει στην Ευρώπη. |

 |
Το **Bahrainona** (*Το Μπαχρέιν μας*) (Αραβικά: نشيد البحرين الوطني) είναι ο εθνικός ύμνος του Μπαχρέιν. Με την ίδια μουσική αλλά διαφορετικούς στίχους έχουν δημιουργηθεί δύο εκδοχές. Η πρώτη χρησιμοποιήθηκε από την ανεξαρτησία του Μπαχρέιν το 1971 μέχρι το 2002, και η άλλη χρησιμοποιείται από τότε που ο ηγέτης της χώρας Σεΐχης Χαμάντ μπιν Ισά αλ Χαλίφα ανακήρυξε τον εαυτό του βασιλιά και την χώρα βασίλειο μέχρι σήμερα. 

Τα αυθεντικά λόγια γράφτηκαν από τον *Mohamed Sudqi Ayyash* (γεν. 1925). Ο συνθέτης της μελωδίας είναι άγνωστος.

Οι αυθεντικοί στίχοι στα Αραβικά
--------------------------------

بحريننا
مليكنا
رمز الوئام
دستورها عالي المكانة والمقام
ميثاقها نهج الشريعة والعروبة والقيم
عاشت مملكة البحرين
بلد الكرام
مهد السلام
دستورها عالي المكانة والمقام
ميثاقها نهج الشريعة والعروبة والقيم
عاشت مملكة البحرين

Οι αυθεντικοί στίχοι μεταγραμμένοι σε λατινικούς χαρακτήρες
-----------------------------------------------------------

Bahrainona,
Maleekuna,
Ramz-ul-wi'am,
Dustooruha 'alil-makanati wal-maqam;
Meethaqoha nahjush-shari'ati wal-uroobati wal-qiyam,
'Ashat mamlakat-ul-bahrain,
Baladol kiram,
Mahdos-salam,
Dustooruha 'alil-makanati wal-maqam;
Meethaqoha nahjush-shari'ati wal-uroobati wal-qiyam,
'Ashat mamlakat-ul-bahrain

Ελληνική μετάφραση των αυθεντικών στίχων
----------------------------------------

Μπαχρέιν μας
Βασιλιά μας
Σύμβολο της αρμονίας
Το σύνταγμά του είναι υψηλά στο μέρος και τη θέση
Ο κανονισμός του είναι ο τρόπος της (μέθοδος της) σαρία του Αραβισμού και των αξιών,
(Είθε) να ζήσει πολύ ο βασιλιάς του Μπαχρέιν
Χώρα των ευγενών
Κοιτίδα της ειρήνης
Το σύνταγμά του είναι υψηλά στο μέρος και τη θέση
Ο κανονισμός του είναι ο τρόπος της (μέθοδος της) σαρία του Αραβισμού και των αξιών,
(Είθε) να ζήσει πολύ ο βασιλιάς του Μπαχρέιν

Εξωτερικοί σύνδεσμοι
--------------------

* Himnuszok - Φωνητική εκδοχή του Ύμνου, στο σάιτ "Himnuszok".

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Bahrainona** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ασίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αζερμπαϊτζάν
* Αίγυπτος1
* Ανατολικό Τιμόρ
* Αρμενία2
* Αφγανιστάν
* Βιετνάμ
* Βιρμανία
* Βόρεια Κορέα
* Γεωργία2
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν3
* Καμπότζη
* Κατάρ
* Λαϊκή Δημοκρατία της Κίνας
* Κιργιστάν
* Κουβέιτ
* Κύπρος2
* Λάος
* Λίβανος
* Μαλαισία
* Μαλδίβες
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
* Ρωσία3
* Σαουδική Αραβία
* Σιγκαπούρη
* Σρι Λάνκα
* Συρία
* Δημοκρατία της Κίνας
* Ταϊλάνδη
* Τατζικιστάν
* Τουρκία3
* Τουρκμενιστάν
* Υεμένη
* Φιλιππίνες
 |
|  |
| 
1 Τμήμα της χώρας ανήκει στην Αφρική. 2 Συνήθως γεωγραφικά θεωρείται Ασιατική χώρα, αλλά ωστόσο για πολιτισμικούς και ιστορικούς λόγους εντάσσεται συχνά στην Ευρώπη. 3 Τμήμα της χώρας ανήκει στην Ευρώπη. |

 |
To ''**Alone**'' είναι τραγούδι του DJ και μουσικού παραγωγού Marshmello.Το τραγούδι δημοσιεύτηκε στις 13 Μαΐου.[1]Το τραγούδι έχει βρεθεί στα charts του Canadian Top 100 και του US Billboard Hot 100.Tο μουσικό βίντεο του τραγουδιού στο YouTube έχει περισσότερες από 690 εκ.προβολές[2], ενώ αποτελεί το πιο διάσημο

Μουσικό Βίντεο
--------------

Το μουσικό βίντεο του τραγουδιού δημοσιεύτηκε στις 2 Ιουλίου του 2016 στο κανάλι YouTube του Marshmello, αλλά και στο κανάλι της δισκογραφικής εταιρίας Monstercat.Το βίντεο στο κανάλι του Marshmello έχει περισσότερες από 695 εκ. προβολές ως τον Ιανουάριο του 2018.[2]

Το βίντεο δείχνει τον Marshmello να γίνεται θύμα σχολικού εκφοβισμού από τους συμμαθητές του.Όμως, μία συμμαθήτριά του, πηγαίνει στο σπίτι του για να του ζητήσει συγγνώμη, και τον βλέπει να δημιουργεί μουσική.Εκείνη, αποφασίζει να τον καταγράψει σε βίντεο, να μοιραστεί το βίντεο με άλλους συμμαθητές, και έτσι ο Marshmello γίνεται δημοφιλής μέχρι την επόμενη μέρα.Το βίντεο τελειώνει με τον Marshmello να διοργανώνει ένα πάρτι μέσα στην τάξη του.[2]

Charts
------

| Charts (2016-17) | Κορυφαία θέση |
| --- | --- |
| US Hot Dance/Electronic Songs (*Billboard*)[3] | 9 |
| Φιλιππίνες (Philippine Hot 100) | 42 |
| Καναδάς (Canadian Hot 100)[4] | 56 |
| US Billboard Hot 100[5] | 60 |

Παραπομπές
----------

1. ↑   *Alone - Single by Marshmello on Apple Music*, 2016-05-13, ανακτήθηκε στις 2018-01-16
2. 1 2 3  marshmello (2016-07-02), *Marshmello - Alone (Official Music Video)*, ανακτήθηκε στις 2018-01-16
3. ↑  «Marshmello Chart History». *Billboard*.. Ανακτήθηκε στις 2018-01-17.
4. ↑  «Marshmello Chart History». *Billboard*.. Ανακτήθηκε στις 2018-01-17.
5. ↑  «Marshmello Chart History». *Billboard*.. Ανακτήθηκε στις 2018-01-17.
Το εξώφυλλο του άλμπουμ
Στον δεύτερο δίσκο των "Τζάκσον 5", την παραγωγή του οποίου ανέλαβαν οι "*The Corporation*", ο Μάικλ Τζάκσον έκανε τα πρώτα φωνητικά σε όλα τα τραγούδια εκτός του "**I Found That Girl**", όπου τραγούδησε ο Ζερμαίν(αδερφός του Μάικλ Τζάκσον που έπαιζε μπάσο στο συγκρότημα). Το άλμπουμ έφτασε στο Νο 4 στην λίστα του Billboard για τα ποπ άλμπουμ και το Νο 1 στην λίστα του Billboard για τα άλμπουμ μάυρης μουσικής. Στην ομάδα "*The Corporation*" συμμετείχαν μουσικοί όπως ο Μπέρυ Γκόρντι, Φρέντι Πέρρεν, Αλφόνζο Μίζελλ και Ντέικ Ρίτσαρντς. Το χίτ "**ABC**" ακούστηκε για πρώτη φορά στο *American Bandstard* για 2 εβδομάδες(18 Απριλίου-2 Μαϊου 1970).

Ηχογράφηση
----------

Motown,1970,Λος Άντζελες,Καλιφόρνια.

Τραγούδια
---------

1. **The Love You Save**(*The Corporation*)-3:01
2. **One More Chance**(*The Corporation*)-3:01
3. **ABC**(*The Corporation*)-3:57
4. **2-4-6-8**(*Jones*, *Sawyer*)-3:58
5. **(Come Round Here)I'm the One You Need**(*Holland-Dozier-Holland*)-3:43
6. **Don't Know Why I Love You**(*Stevie Wonder*, *Sylvia Moy*, *Hank Cosby*)-4:49
7. **Never Had a Dream Come True**(*Wonder*, *Moy*, *Cosby*)-3:01
8. **True Love Can Be Beautiful**(*Leonard Caston*, *Jeanna Jackson*, *Bobby Taylor*)-3:27
9. **La-La(Means I Love You)**(*Thom Bell*)-3:54
10. **I' ll Bet You**(*George Clinton*, *Barnes*, *Lindsey*)-2:28
11. **I Found That Girl**(*The Corporation*)-3:59
12. **The Young Folks**(*Berry Gordy*, *Story*)-3:49

Σινγκλ
------

* **ABC**-1970
* **The Love You Save**-1970

Πηγές
-----

* Michael Heatley,"Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"
Το ***Badland 2*** (στυλιζαρισμένο: ***BADLAND 2***) είναι ένα βιντεοπαιχνίδι για κινητά που αναπτύχθηκε από την Frogmind Games και κυκλοφόρησε στις πλατφόρμες iOS και Android. Το παιχνίδι κυκλοφόρησε στις 17 Δεκεμβρίου 2015 στο iOS και στις 8 Σεπτεμβρίου 2016 στο Android. Είναι η συνέχεια του Badland.

Ανάπτυξη
--------

Το παιχνίδι αποκαλύφθηκε από τον Juhana Myllys, τον συνιδρυτή και επικεφαλής σχεδιαστή των Frogmind Games, ο οποίος δήλωσε ότι το παιχνίδι ήταν η προσπάθεια της εταιρίας να επανεφεύρει το πρώτο Badland, όπου ήθελε το παιχνίδι να είναι άξιο της λέξης *sequel*.

Παραπομπές
----------

1. ↑  «Badland 2 arrives on Android». *frogmind.com*. Frogmind. 8 Σεπτεμβρίου 2016. Ανακτήθηκε στις 2 Οκτωβρίου 2016.
2. ↑   «Badland 2 gets a surprise release on iOS». *Phonearena.com*. Phonearena. 18 Δεκεμβρίου 2015. Ανακτήθηκε στις 19 Δεκεμβρίου 2015.
3. ↑  «Badland 2 is Available For iOS As of Today». *Wegotthiscovered.com*. We Got This Covered. 18 Δεκεμβρίου 2015. Ανακτήθηκε στις 19 Δεκεμβρίου 2015.

Εξωτερικοί σύνδεσμοι
--------------------

* Επίσημος ιστότοπος
Ο **Μπενίτο Αντόνιο Μαρτίνες Οκάσιο** (ισπανικά: *Benito Antonio Martínez Ocasio*, 10 Μαρτίου 1994), περισσότερο γνωστός ως **Bad Bunny**, είναι Πουερτορικανός τραγουδιστής, rapper και τραγουδοποιός. Το μουσικό είδος στο οποίο συγκαταλέγεται είναι η Latin trap και reggaeton, ωστόσο όμως έχει συνεργαστεί και με καλλιτέχνες άλλης μουσικής σκηνής, οι οποίοι εκπροσωπούν είδη όπως rock, bachata, και Soul. Είναι επίσης γνωστός για τη βαθιά του φωνή και τις ιδιαίτερες στυλιστικές του επιλογές. Κατά τη διάρκεια της καριέρας του έχει συνεργαστεί με αρκετούς καλλιτέχνες όπως ο J Balvin, ο Ozuna, o Arcángel, o Daddy Yankee και ο Residente. Κατά τη διάρκεια μιας συνέντευξης, ο τραγουδιστής δήλωσε ότι τραγουδά από το 2008.

Γεννήθηκε και μεγάλωσε στην Κοινότητα του Βέγα Μπάχα, στο Πουέρτο Ρίκο. Ήθελε να γίνει από μικρός τραγουδιστής κι ενώ δούλευε σε σούπερ μάρκετ και σπούδαζε στο Πανεπιστήμιο του Αρεκίμπο, απέκτησε δημοτικότητα στο SoundCloud και λίγο αργότερα υπέγραψε συμβόλαιο σε δισκογραφική. Το 2016, κυκλοφόρησε την πρώτη του μεγάλη επιτυχία, "Soy Peor" κι έκτοτε έγινε διάσημος, συμμετέχοντας σε singles της Cardi B και του Drake, τα "I Like It" και "Mia", αντιστοίχως. Αμφότερα εισήλθαν στα Billboard Hot 100, πιάνοντας την πρώτη και τρίτη θέση (αντίστοιχα). Το 2018, κυκλοφόρησε το ντεμπούτο άλμπουμ του, *X 100pre* , το οποίο βραβεύτηκε στα Latin Grammy, στην κατηγορία Best Urban Music Album. Το 2019, κυκλοφόρησε και το Oasis, σε συνεργασία με τον J Balvin. 

Το 2020, τραγούδησε στο Super Bowl LIV halftime show, ως guest, μαζί με τις Shakira και Τζένιφερ Λόπεζ, κι έγινε ο πρώτο λάτιν τραγουδιστής *urban* μουσικής, που μπήκε στο εξώφυλλο του *Rolling Stone*. To 2020, κυκλοφόρησε και το δεύτερο του άλμπουμ, ονόματι *YHLQMDLG (Yo hago lo que me da la gana)*, το οποίο έγινε το πρώτο ισπανόφωνο άλμπουμ που πιάνει τη δεύτερη θέση στα *Billboard 200*. Δύο μήνες αργότερα κυκλοφόρησε και το πρώτο του compilation άλμπουμ, το *Las que no iban a salir*.

Παραπομπές
----------

1. ↑  Herrera, Isabelia (20 Μαρτίου 2019). «Good Times With Bad Bunny». *GQ*. Ανακτήθηκε στις 29 Φεβρουαρίου 2020.
2. ↑  Exposito, Suzy· Exposito, Suzy (14 Μαΐου 2020). «Bad Bunny en Cautiverio». *Rolling Stone* (στα Αγγλικά). Ανακτήθηκε στις 7 Ιουλίου 2021.
3. ↑  «Bad Bunny No Metes Cabra Chart History». *Billboard*.. Ανακτήθηκε στις December 2, 2017.
4. ↑  «Shakira and Jennifer Lopez deliver electrifying Super Bowl 2020 halftime show performance». CBS News. Ανακτήθηκε στις 19 Μαρτίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8957153126248324750000
* LCCN: no2018088483
* ISNI: 0000 0004 6637 3221
* GND: 1269089463
* SUDOC: 264281861
* MusicBrainz: 89aa5ecb-59ad-46f5-b3eb-2d424e941f19
* NKC: pag20201095309
* BNE: XX6092784

 |

 |
Ο **Belintersat-1** είναι Λευκορωσικός γεωστατικός δορυφόρος. Ο δορυφόρος κατασκευάστηκε από την Εταιρεία Αεροδιαστημικής Επιστήμης και Τεχνολογίας της Κίνας και την Thales Alenia Space για λογαριασμό της Λευκορωσικής κρατικής εταιρείας Belintersat.

Ο δορυφόρος παρέχει ένα ευρύ φάσμα τηλεπικοινωνιακών υπηρεσιών, π.χ. δορυφορικό ραδιόφωνο και τηλεόραση, ευρυζωνική πρόσβαση στο διαδίκτυο κτλ.. Ο δορυφόρος εκτοξεύτηκε σε ένα Κινεζικό πύραυλο Long March CZ-3B/E από το Κέντρο Εκτόξευσης Δορυφόρων του Σιτσάνγκ στις 15 Iανουαρίου 2016, 16:57 ΜΧΓ.

Δείτε επίσης
------------

* 2016 στις διαστημικές πτήσεις

Παραπομπές
----------

1. ↑  «History». *en.belintersat.com*. Αρχειοθετήθηκε από το πρωτότυπο στις 10 Ιανουαρίου 2016. Ανακτήθηκε στις 15 Ιανουαρίου 2016.
2. ↑  «China opens 2016 campaign with Long March 3B launch of Belintersat-1 | NASASpaceFlight.com». *www.nasaspaceflight.com*. Ανακτήθηκε στις 15 Ιανουαρίου 2016.

Εξωτερικοί σύνδεσμοι
--------------------

* Παρακολούθηση σε πραγματικό χρόνο
**Καπετάν Τρουένο** (στα Ισπανικά: **El Capitan Trueno**, στα Αγγλικά: **Captain Thunder**) είναι δημοφιλής Ισπανός χαρακτήρας κόμικς, ο βασικός πρωταγωνιστής της ομώνυμης εικονογραφημένης, ιστορικού περιεχομένου σειράς που πρωτοκυκλοφόρησε το 1956 από τις εκδόσεις Bruguera. Δημιουργοί του ήταν ο σεναριογράφος Βίκτορ Μόρα και βασικός σχεδιαστής ο Μιγκέλ Αμπρόσιο Ζαραγκόσα ή "Ambros". Η σειρά ολοκληρώθηκε το 1968, έχοντας, προηγουμένως, καταστεί το πιο εμπορικό περιοδικό του είδους της στη χώρα, όλων των εποχών, με κορύφωση της κυκλοφορίας του εντύπου στα 170.000 αντίτυπα, εβδομαδιαίως. Ο χαρακτήρας είναι εμπνευσμένος από την Αμερικανική δημιουργία (κόμικ-στριπ) Prince Valiant, του Χαλ Φόστερ. Ο Τρουένο έχει μεταφερθεί στον κινηματογράφο, οι ιστορίες του εμφανίζονται σε βίντεο-παιχνίδια, ενώ η σειρά μεταφράστηκε και κυκλοφόρησε σε πολλές Ευρωπαϊκές (μεταξύ των οποίων και στην Ελλάδα) και Λατινοαμερικανικές χώρες.

Παραπομπές
----------

1. ↑  Thomas, Owain (April 30, 2008). "The Rose of Thunder". CNN Traveler. Αρχειοθετήθηκε από το πρωτότυπο στις 21/9/2009
2. ↑  Bishop, Chris (25 Αυγούστου 2016) Medievalist Comics and the American Century. Univ. Press of Mississippi. ISBN 978-1-4968-0851-6
Το **Κάμπσα** (αραβικά: كبسة‎, *kabsah*) είναι ένα μικτό πιάτο ρυζιού που προέρχεται από τη Σαουδική Αραβία, αλλά θεωρείται συνήθως ως εθνικό πιάτο σε πολλά αραβικά κράτη του Περσικού Κόλπου.

Το πιάτο φτιάχνεται με ρύζι και κρέας. Συχνά μπορεί να βρεθεί σε χώρες όπως η Σαουδική Αραβία, το Κουβέιτ, το Μπαχρέιν, το Κατάρ, τα Ηνωμένα Αραβικά Εμιράτα, το Ομάν, η Υεμένη, το νότιο Ιράκ, καθώς και στο Αχβάζ (Ιράν) και στην έρημο Νεγκέβ στο Ισραήλ. Το πιάτο είναι επίσης γνωστό ως *μακμπούς/μασμπούς* (εβραϊκά: مكبوس/مچبوس [[mɑtʃˈbuːs]] αραβικά του Κόλπου: [[mɑtʃˈbuːs]]).

Ετυμολογία
----------

Το όνομα προέρχεται από τη λέξη καμπάσα (αραβικά: كبس‎), που κυριολεκτικά σημαίνει να πιέζεις ή να ζουλάς, υπαινιγμός της τεχνικής που χρησιμοποιείται στο μαγείρεμα όπου όλα τα συστατικά μαγειρεύονται σε (ή «συμπιέζονται») σε μια κατσαρόλα.

Συστατικά
---------

Αυτά τα πιάτα συνήθως παρασκευάζονται με ρύζι (συνήθως μπασμάτι), κρέας, λαχανικά και ένα μείγμα μπαχαρικών. Υπάρχουν πολλά είδη κάμπσα και κάθε είδος έχει μια μοναδικότητα σε αυτό. Τα προαναμεμιγμένα μπαχαρικά κάμπσα είναι τώρα διαθέσιμα με πολλές επωνυμίες. Αυτά μειώνουν το χρόνο προετοιμασίας, αλλά μπορεί να έχουν διαφορετική γεύση από την παραδοσιακό κάμπσα. Τα μπαχαρικά που χρησιμοποιούνται στο κάμπσα είναι σε μεγάλο βαθμό υπεύθυνα για τη γεύση του. Αυτά είναι γενικά, μαύρο πιπέρι, γαρίφαλα, κάρδαμο, σαφράνι, κανέλα, μαύρο μοσχολέμονο, φύλλα δάφνης και μοσχοκάρυδο. Το κύριο συστατικό που συνοδεύει τα μπαχαρικά είναι το κρέας. Τα κρέατα που χρησιμοποιούνται είναι συνήθως κοτόπουλο, κατσίκι, αρνί, καμήλα, βόειο κρέας, ψάρι ή γαρίδες. Στο *μασμπούς* με κοτόπουλο, χρησιμοποιείται ένα ολόκληρο κοτόπουλο. Τα μπαχαρικά, το ρύζι και το κρέας μπορούν να αυξηθούν με αμύγδαλα, κουκουνάρια, φιστίκια, κρεμμύδια και σουλτανίνες. Το πιάτο μπορεί να γαρνιριστεί με *χασού* (αραβικά: حشو‎) και σερβίρεται ζεστό με *ντακούς* (αραβικά: دقّوس‎), που είναι μια σπιτική αραβική σάλτσα τομάτας.

Μέθοδοι μαγειρέματος
--------------------

 Το κάμπσα είναι επίσης γνωστό ως *μασμπούς* σε αραβικές χώρες στον Περσικό Κόλπο.
Το κρέας για κάμπσα μπορεί να μαγειρευτεί με διάφορους τρόπους. Ένας δημοφιλής τρόπος παρασκευής κρέατος ονομάζεται *μαντί*. Πρόκειται για μια αρχαία τεχνική που προέρχεται από την Υεμένη, όπου το κρέας ψήνεται στη σχάρα σε μια βαθιά τρύπα στο έδαφος που καλύπτεται ενώ το κρέας μαγειρεύεται. Ένας άλλος τρόπος παρασκευής και σερβιρίσματος κρέατος για το κάμπσα είναι το *ματμπί*, όπου το καρυκευμένο κρέας ψήνεται στη σχάρα σε επίπεδες πέτρες που τοποθετούνται πάνω από φωτιά. Μια τρίτη τεχνική, το *μαντγκούτ*, περιλαμβάνει το μαγείρεμα του κρέατος σε μια χύτρα ταχύτητας.

Δείτε επίσης
------------

* Αραβική κουζίνα
* Μαντί

Παραπομπές
----------

1. ↑  «Al Kabsa - Traditional Rice dish». *Food.com*. Ανακτήθηκε στις 23 Ιουνίου 2012.
2. ↑  «How to Make Kabsa». Αρχειοθετήθηκε από το πρωτότυπο στις 17 Δεκεμβρίου 2011. Ανακτήθηκε στις 23 Ιουνίου 2012.
Audi S3 στο Σαλόνι Αυτοκινήτου του Παρισιού τον Σεπτέμβριο του 2012.
Το **Audi S3** είναι ένα μικρομεσαίο σπορ αυτοκίνητο με βάση το Audi A3, που κατασκευάζεται από τη γερμανική αυτοκινητοβιομηχανία Audi AG από το 1999, σε 4 γενιές. Η δεύτερη γενιά του, παρήχθη από το 2006 έως το 2012, με ένα λίφτινγκ τον Απρίλιο του 2008. Από τις αρχές του 2013 κυκλοφόρησε η τρίτη γενιά του και τον Μάιο του 2020 μπήκε στη μαζική παραγωγή η τέταρτη γενιά του.

Όπως με όλα τα Audi της σειράς S, το Audi S3 είναι διαθέσιμο μόνο με το σύστημα τετρακίνησης της Audi **quattro**.

Η πρώτη γενιά του και ειδικότερα το Audi S3 hatchback βασίστηκε στην ίδια πλατφόρμα με το Volkswagen Golf 4ης γενιάς - με εγκάρσια διάταξη του κινητήρα και με συμπαγή μπροστινή ανάρτηση τύπου Mc-Pherson.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Audi S3** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μοντέλα της Audi |
| --- |
|  |
| Σημερινά μοντέλα: | 
* A1
* A3
* A4
* A5
* A6
* A7
* A8
* e-tron
* TT
* S3
* S4
* S5
* S6
* S7
* S8
* TTS
* Q2
* Q3
* Q5
* Q7
* Q8
* RS3
* RS4
* RS5
* RS6
* RS7
* TT RS
* A4 Allroad
* A6 Allroad
* R8
 |
|  |
| Παλαιότερα Μοντέλα: | 
* Front
* 920
* F103
* 50
* 80
* 90
* 100
* 200
* V8
* Coupé
* Cabriolet
* Quattro
* A2
* S2
* RS2
 |

 |
Το **3-καρένιο** (αγγλ. *3-carene*) είναι δικυκλικό μονοτερπένιο που συντίθεται από δακτυλίους κυκλοεξενίου και κυκλοπροπανίου,απαντάται συνήθως ως συστατικό της τερεβινθίνης σε περιεκτικότητα έως 42% ανάλογα με την πηγή. Τυπικά έχει γλυκιά και πικάντικη μυρωδιά, που ανιχνεύεται ως ένας συνδυασμός βελόνων ελάτης, μοσχομυρωδών και υγρού δάσους.

Το 3-καρένιο είναι άχρωμο υγρό, που δεν είναι διαλυτό στο νερό, αλλά αναμειγνύεται καλά με λίπη και έλαια. Είναι χειρόμορφη χημική ένωση, που εμφανίζεται και φυσικά και ως ρακεμικό μείγμα, όσο και ως εμπλουτισμένη στην εναντιο-μορφή της.

Αντιδράσεις και χρήσεις
-----------------------

Η θεραπεία με υπεροξικό οξύ δίνει 3,4-καρανοδιόλη.

Η πυρόλυση διαμέσου από οξείδιο του σιδήρου προκαλεί αναδιάταξη, αποδίδοντας π-κυμένιο. Το 3-καρένιο χρησιμοποιείται στη βιομηχανία αρωμάτων και ως χημικό ενδιάμεσο.

Επειδή το 3-καρένιο μπορεί να ανευρεθεί στην κάνναβη με φυσικό τρόπο, μπορεί επίσης να ανιχνευθεί και σε αποστάγματα κάνναβης. Οι μεγαλύτερες συγκεντρώσεις καρενίου σε ένα απόσταγμα του δίνουν πιο γήινη γεύση και οσμή.

Το 3-καρένιο υπάρχει επίσης και στο μάνγκο, δίνοντας στο φρούτο αυτό μια χαρακτηριστική γεύση και άρωμα σαν πεύκο.

Παραπομπές
----------

1. ↑  *Merck Index* (12th έκδοση). 1996. σελ. 300. **1885**.
2. ↑  Mediavilla, Vito, Simon Steinemann, Essential oil of Cannabis sativa L. strains. Journal of the International Hemp Association, 1997, 4(2):80-82.
3. ↑  *Merck Index* (12th έκδοση). 1996. σελ. 300. **1885**. *Merck Index* (12th ed.). 1996. p. 300. **1885**.
4. ↑  «What is Delta 3 Carene?». *ionizationlabs.com*. Ionization Labs. Ανακτήθηκε στις 6 Αυγούστου 2020.
Η Εσθονία έχει μία από τις μικρότερες Μουσουλμανικές κοινότητες στην ευρωπαϊκή ήπειρο. Σύμφωνα με την απογραφή του 2011, ο αριθμός των μουσουλμάνων στην Εσθονία ανερχόταν στα 1.508 άτομα. Ο αριθμός των Μουσουλμάνων στην Εσθονία είναι μικρός και δεν υπάρχει κανένα τζαμί στη χώρα. Γι'αυτό το λόγο, το Ισλαμικό Πολιτιστικό Κέντρο Τουράθ λειτουργεί ως χώρος λατρείας.

Ιστορία
-------

Οι πρώτοι Μουσουλμάνοι που εγκαταστάθηκαν στα εδάφη της σημερινής Εσθονίας ήταν Σουνίτες Τάταροι και Σιίτες Αζέροιοι οποίοι ολοκλήρωσαν την στρατιωτική υπηρεσία τους στο Ρωσικό Στρατό μετά την προσάρτηση της Εσθονίας και της Λιβονίας στην Ρωσική Αυτοκρατορία το 1721, ως αποτέλεσμα της νίκης των Ρώσων στον Μεγάλο Βόρειο Πόλεμο. Η συντριπτική πλειοψηφία των Μουσουλμάνων της Εσθονίας μετανάστευσαν στην χώρα κατά την διάρκεια της Σοβιετικής κατοχής της Εσθονίας (1940 - 1991). 

Από το 1860 η τοπική ταταρική κοινότητα στην Εσθονία άρχισε να γίνεται ενεργή, έχοντας ως κέντρο της τη Νάρβα. Το 1928 ιδρύθηκε ένα μουσουλμανικό εκκλησίασμα στη Νάρβα (Narva Muhamedi Kogudus) της τότε ανεξάρτητης Εσθονίας. Το 1939 ιδρύθηκε ένα δεύτερο μουσουλμανικό εκκλησίασμα στο Τάλιν (Tallinna Muhamedi Usuühing). Στη Νάρβα ένα σπίτι μετετράπη σε τζαμί. Το 1940, οι Σοβιετικές αρχές απαγόρευσαν τη λειτουργία των δύο εκκλησιασμάτων. Τέσσερα χρόνια αργότερα (και ενώ ο Β΄ Παγκόσμιος Πόλεμος ήταν ακόμη σε εξέλιξη) τα κτίρια των εκκλησιασμάτων βομβαρδίστηκαν και καταστράφηκαν.

Η Εσθονία δεν έχει κανένα τζαμί. Στο Τάλιν υπάρχει ένα διαμέρισμα το οποίο έχει προσαρμοστεί κατάλληλα για να μπορεί να λειτουργήσει ως χώρος προσευχής.[1] Η Μουσουλμανική κοινότητα στην Εσθονία έχει μετριοπαθείς πολιτικές απόψεις. Στην Εσθονία οι Σουνίτες και οι Σιίτες προσεύχονται από κοινού, κάτι που είναι ασυνήθιστο στον υπόλοιπο κόσμο.

Γκαλερί
-------

* Στην Εσθονία έχουν βρεθεί νομίσματα που χρονολογούνται από την Χρυσή Εποχή του Ισλάμ, όπως αποδεικνύει και η παραπάνω εικόνα.

Εξωτερικοί σύνδεσμοι
--------------------

* Σελίδα για το Ισλάμ στα εσθονικά
* Διαδικτυακό μαγκαζίνο για τη Μέση Ανατολή και το Ισλάμ
* Άρθρο για τα τρόφιμα χαλάλ στην Εσθονία

Παραπομπές
----------

1. ↑  Prayer Times, Qiblah, Mosques (Masjids), Islamic Centers, Organizations and Muslim Owned Businesses worldwide
Η **2η Στρατιά** (τουρκικά: *2. Ordu*) αποτελεί μία από τις τέσσερις στρατιές του τουρκικού στρατού. Η έδρα της διοίκησης της 2ης Στρατιάς (2′inci Ordu Komutanlığı) βρίσκεται στη Μαλάτεια. Προστατεύει την Ανατολία και περιφρουρεί τα σύνορα με τη Συρία, το Ιράκ και το Ιράν.

Η 2η Στρατιά, το 2012, διέθετε το δεύτερο μεγαλύτερο αριθμό στρατευμάτων, μετά την 1η Στρατιά της Κωνσταντινούπολης, με περίπου 100.000 στρατιώτες.

Ιστορία
-------

Τον Ιούνιο του 1941, υπήρξε αναδιοργάνωση του σχηματισμού της 2ης Στρατιάς, με διοικητή τον Αμπντουραχμάν Ναφίζ Γκιουρμάν. Κατά την εισβολή της Τουρκίας στη βόρεια Κύπρο το 1974, τμήμα του σχηματισμού της στρατιάς τέθηκε υπό τις διαταγές του 6ου Σώματος Στρατού. Το συγκεκριμένο τμήμα περιλάμβανε την Ειδική Δύναμη Τσακμάκ, μια μονάδα επιπέδου ταξιαρχίας που θα αποβιβαζόταν από τη θάλασσα, την ταξιαρχία ειδικών δυνάμεων, την ταξιαρχία αλεξιπτωτιστών, την 39η Μεραρχία Πεζικού, την 28η Μηχανοκίνητη Μεραρχία Πεζικού και στοιχεία της 5ης Τεθωρακισμένης Ταξιαρχίας και της Χωροφυλακής. Περίπου 6.000 τουρκοκύπριοι μαχητές βρίσκονταν στο εσωτερικό του θύλακα Γκιονιελί.

Διάρθρωση
---------

Η επιχειρησιακή διάρθρωση της 2ης Στρατιάς είναι η εξής:

* 2η Στρατιά, με έδρα τη Μαλάτεια
	+ 4ο Σώμα Στρατού, με έδρα την Άγκυρα
	+ 6ο Σώμα Στρατού, με έδρα τα Άδανα
	+ 7ο Σώμα Στρατού, με έδρα το Ντιγιαρμπακίρ

Παραπομπές
----------

1. 1 2  TSK düğmeye bastı via Claire Berlinski, Turkish Armed Forces Press the Button: 100,000 troops put on standby, army units moving toward Syrian border Αρχειοθετήθηκε 2012-08-02 στο Wayback Machine. Gatestone Institute, July 30, 2012 at 1:35 pm
2. ↑  Mete Tunçay, "İkinci Dünya Savaşı'nın Başlarında (1939-1941) Türk Ordusu", *Tarih ve Toplum*, S. 35, Kasım 1986, p. 41.
3. ↑  Απόφαση - Απόβαση, Μεχμέτ Αλί Μπιράντ, Εκδόσεις Ιωάννης Φλώρος, Αθήνα 1984, σελ. 52 (ελληνική μετάφραση από το αυθεντικό: "30 sicak gün", Birand Mehmet Ali, Millyet, Istanbul 1976)

Εξωτερικοί σύνδεσμοι
--------------------

* 2η Στρατιά Αρχειοθετήθηκε 2015-05-03 στο Wayback Machine. στη σελίδα της Αρχηγίας του Τουρκικού Στρατού

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
 Στρατιές του τουρκικού στρατού |
| --- |
|  |
| Σημαία τουρκικών διοικήσεων επιπέδου στρατιάς | 

|  |  |  |  |
| --- | --- | --- | --- |
| 1η Στρατιά | | 2η Στρατιά | | 3η Στρατιά | | Στρατιά Αιγαίου |

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Second Army (Turkey)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Κάνωπος**, επίσης γνωστή ως **Κάνωβος** (κοπτικά: ⲕⲁⲛⲱⲡⲟⲥ), ήταν αρχαία αιγυπτιακή πόλη, που βρισκόταν στο Δέλτα του Νείλου. Η τοποθεσία της βρίσκεται στα ανατολικά προάστια της σύγχρονης Αλεξάνδρειας, περίπου 25 χιλιόμετρα από το κέντρο της πόλης. Η Κάνωπος βρισκόταν στη δυτική όχθη στο στόμιο της δυτικής διακλάδωσης του Δέλτα - γνωστή ως η Κανωπική ή Ηρακλειώτικη διακλάδωση. Ανήκε στον έβδομο αιγυπτιακό νομό, γνωστό ως *Μενελαΐτη*, και αργότερα ως *Κανωπίτη*, μετά από αυτόν. Ήταν το βασικό λιμάνι της Αιγύπτου για το ελληνικό εμπόριο πριν από την ίδρυση της Αλεξάνδρειας, μαζί με τον Ναύκρατη και το Ηράκλειον. Τα ερείπιά της βρίσκονται κοντά στο σημερινό αιγυπτιακό χωριό Αμπού Κιρ.

Ονομασία
--------

|  |
| --- |
|  |
| **Πεγκουάτ — Κάνωπος(Σαν-Στέλε) σε ιερογλυφικά** |

|  |
| --- |
|  |
| **Γκενπ — Κάνωπος σε ιερογλυφικά** |

|  |
| --- |
|  |
| **Γκαούτι — Κάνωπος σε ιερογλυφικά** |

Η αιγυπτιακή ονομασία του οικισμού ήταν **Πεγκουάτ** ή **Πικουάτ**. Οι Έλληνες τον ονόμασαν *Κάνωπο* μετά από τον θρυλικό διοικητή της εποχής του Τρωικού Πολέμου που θεωρείται ότι είναι θαμμένος εκεί.

Παραπομπές
----------

1. ↑  *EB* (1878).
2. ↑  *CE* (1913).
Το **2ο Σύνταγμα Ιππικού** ήταν ένα σύνταγμα ιππικού του Ελληνικού Στρατού.

Συγκροτήθηκε το 1885, όταν οι υπάρχουσες τρεις ιππαρχίες αναδιοργανώθηκαν και μετατράπηκαν σε συντάγματα που αποτελούνταν από τέσσερα σώματα ιππικού το καθένα. Συμμετείχε στον ελληνοτουρκικό Πόλεμο του 1897 στη Θεσσαλία καθώς και στη μικρασιατική Εκστρατεία, όπου διακρίθηκε για την κατάληψη της περιοχής της Νέας Εφέσου (Κουσάντασι) και των Σωκίων (Σέκε) τον Απρίλιο του 1922. Μετά την εκστρατεία παρέμεινε ενεργό και στάθμευσε σε διάφορες περιοχές της Θεσσαλίας και της Μακεδονίας, μέχρι την διάλυση του το 1937.

Τον Ιανουάριο του 2001 η 25η Τεθωρακισμένη Ταξιαρχία απέκτησε τον τιμητικό τίτλο "2ο Σύνταγμα Ιππικού - Έφεσος".

Παραπομπές
----------

1. 1 2  «Στρατός & Ενημέρωση» (PDF). Hellenic Army General Staff, Information & Public Relations Directorate. 2016. σελ. 27. Ανακτήθηκε στις 1 Δεκεμβρίου 2017. [*νεκρός σύνδεσμος*]
**Lammbock** (γνωστό και ως *Lammbock – Alles in Handarbeit*) είναι ο τίτλος γερμανικής κωμικής κινηματογραφικής ταινίας, σε σκηνοθεσία του Κρίστιαν Ζύμπερτ, παραγωγή του 2001.

Περίληψη
--------

Οι φίλοι Κάι (Μόριτς Μπλάιμπτροϊ) και Στέφαν (Λούκας Γκρεγκόροβιτς) διατηρούν στο Βίρτσμπουργκ μια πιτσαρία με delivery. Το σπεσιαλιτέ τους είναι η *πίτσα γκουρμέ*. Όποιος την παραγγέλνει, παίρνει μαζί με την πίτσα και χασίς δικής τους παραγωγής (καλλιεργούν παράνομα δενδρύλλια σε δασική περιοχή). Ενώ ο Κάι είναι ευχαριστημένος με τη ζωή του, ο Στέφαν, γιος δικαστή και φοιτητής της νομικής έχει αμφιβολίες.   

Η επιχείρηση των δυο φίλων πάει καλά μέχρι τη μέρα που ανακαλύπτουν παράσιτα στα δενδρύλλια που κινδυνεύουν να καταστρέψουν την παραγωγή τους. Συμβουλεύονται τον Άχιμ, έναν «βαρύ» χρήστη, ο οποίος όμως στην πραγματικότητα είναι αστυνομικός της δίωξης ναρκωτικών. Επίσης και η τυχαία ανακάλυψη των δενδρυλλίων από δασονόμο κινδυνεύει να καταστρέψει τους δυο φίλους.

Εξωτερικοί σύνδεσμοι
--------------------

* Επίσημη ιστοσελίδα
* Lammbock στο IMDb
Το Hekmansboô στο Schoonebeek
Ένα **boô** (**προφορά** , επίσης **boo** (μπου) ή **boe**) είναι ένα παλιό σαξονικό κτίριο όπου ένας αγρότης μπορούσε να περάσει τη νύχτα με τα ζώα του, εάν τα άφηνε να βόσκουν μακριά από το χωριό. Το κτίριο είχε ξεχωριστές περιοχές για το αγρότη και τα ζώα και κατασκευαζόταν από φθηνά υλικά. Οι τοίχοι κτιζόντουσαν με άχυρο ή πλεγμένα κλαδάκια καλυμμένα με κοπριά ή μαυρόχωμα. Η οροφή ήταν επίσης από άχυρο.

Ετυμολογία
----------

Η λέξη boô είναι συγγενής λέξη της γερμανικής 'Bude' που σημαίνει 'καλύβα' ή 'παράγκα' (μεταφορικά 'τσαρδί'). Η λατινική περισπωμένη στο δεύτερο 'o' δείχνει ότι ένα γράμμα εξαιρείται. Στα δανέζικα, 'bo' σημαίνει σπίτι. Η λέξη boô ανήκει στα κάτω γερμανικά.

Ιστορία
-------

Ένας, συνήθως ανύπαντρος, κτηνοτρόφος που περνούσε το χρόνο του σε ένα boô αποκαλούνταν *boô-heer* και ο εργοδότης του ήταν γνωστός ως *broodheer* (κυριολεκτικά: άρχοντας του ψωμιού). Μία φορά κάθε δεκατέσσερις ημέρες, ο boô-heer επέστρεφε στη φάρμα για προμήθειες φαγητού και καθαρών ρούχων. Κρατούσε τις απολαβές του από τη μόνη του γαλακτοπαραγωγό αγελάδα και από τα αυγά από τις κότες του.

Τα χωριά Schoonebeek και Nieuw-Schoonebeek στη συνοριακή με τη Γερμανία ολλανδική επαρχία Drenthe, είναι τα μόνα μέρη όπου μπορούν να βρεθούν αυτά τα κτίρια. Εξαιτίας αυτού, το Nieuw-Schoonebeek ήταν γνωστό ως *boôëndorf*, *(το χωριό με τα boô)*, στη γερμανική πλευρά των συνόρων. Τα boô που μπορούν να βρεθούν εκεί σήμερα είναι απομιμήσεις, οι οποίες δεν βρίσκονται στις αρχικές τοποθεσίες των αυθεντικών κτιρίων.

Το τελευταίο γνήσιο boô, το Wilmsboô (ιδιοκτησία της Ιστορικής Εταιρείας "De Spiker" του Drent) στο Nieuw-Schoonebeek (1640) κάηκε τον Οκτώβριο του 2004. Η ιστορική εταιρεία υποπτεύθηκε εμπρησμό, καθώς το κτίριο δεν είχε ούτε παροχή αερίου ούτε ηλεκτροδότηση. Τον Μάρτιο του 2005 ξεκίνησε ένα πρόγραμμα αποκατάστασης. Πριν καεί, υπήρχαν σχέδια για τη συμπερίληψη του αρχικού κτιρίου στην Ευρωπαϊκή λίστα μνημείων.

Μια άλλη ρεπλίκα, το Hekmansboô, βρίσκεται στo έδαφος του βουστασίου "De Katshaar" (όχι στην αρχική θέση του) κατά μήκος του ευρωπαϊκού δρόμου N863 στο Σούνμπεεκ (Schoonebeek).

Αναφορές
--------

1. ↑  "Laatste originele Drentse boo afgebrand" Αρχειοθετήθηκε 2011-07-24 στο Wayback Machine. (Το τελευταίο boô της Drenthe κάηκε) από τον ιστότοπο Nieuws.nl (εκδόθηκε στις 17 Οκτωβρίου, 2004· ανακτήθηκε στις 9 Σεπτεμβρίου, 2006). (Ολλανδικά)
2. ↑  "Brand legt laatste Drentse boo in as" Αρχειοθετήθηκε 2007-09-27 στο Wayback Machine. (Η φωτιά μετέτρεψε σε στάχτες το τελευταίο boô της Drenthe) από το NBDC (εκδόθηκε στις 17 Οκτωβρίου, 2004· ανακτήθηκε στις 9 Σεπτεμβρίου, 2006). (Ολλανδικά)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Boô** |
**Κάννη** είναι ο ευθύγραμμος σωλήνας βολής, συνήθως κατασκευασμένος από άκαμπτο μέταλλο υψηλής αντοχής, μέσω του οποίου μια περιορισμένη ταχεία διαστολή αερίου υψηλής πίεσης χρησιμοποιείται για να ωθήσει ένα βλήμα από το μπροστινό άκρο με μεγάλη ταχύτητα. Το κοίλο εσωτερικό της κάννης ονομάζεται οπή και η διάμετρος της οπής ονομάζεται διαμέτρημα, συνήθως μετριέται σε ίντσες ή χιλιοστά. Οι κάννες όπλων είναι συνήθως μεταλλικές. Ωστόσο, οι Κινέζοι, οι εφευρέτες της πυρίτιδας, χρησιμοποίησαν μπαμπού, το οποίο έχει ένα ισχυρό, φυσικά σωληνοειδές στέλεχος και είναι φθηνότερο να το αποκτήσουν και να το επεξεργαστούν.  Οι Κινέζοι ήταν επίσης οι πρώτοι που κατασκεύασαν τις κάννες στα κανόνια από χυτοσίδηρο και χρησιμοποίησαν την τεχνολογία για να φτιάξουν τα πρώτα πυροβόλα όπλα πεζικού. 

Τα μέρη της κάννης*"θάλαμος"**"οπή"**"ρύγχος"*

Παραπομπές
----------

1. ↑  Judith Herbst (2005). *The History of Weapons*. Lerner Publications. σελ. 8. ISBN 978-0-8225-3805-9.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κάννη**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάννη** |
Η **Κλαμπ Ολιμπίκ ντε Ρουμπαί-Τουρκουάν** ήταν γαλλικός επαγγελματικός ποδοσφαιρικός σύλλογος, με έτος ίδρυσης το 1945. Προήλθε από την συγχώνευση μεταξύ τριών μεγάλων ομάδων από τις πόλεις του Ρουμπαί και του Τουρκουάν, της Ρασίνγκ Κλαμπ ντε Ρουμπαί, της Εξελσιόρ ΑΚ Ρουμπαί και της Ουνιόν Σπορτίβ ντε Τουρκουάν, καθώς και μιας λιγότερο γνωστής ομάδας, της ΟΣ Ρουμπαί. Τα γραφεία του συλλόγου στεγάζονταν στο *Café de la Mairie* στο Ρουμπαί, ενώ κύρια έδρα της ήταν το Σταντ Αμεντέ-Προυβόστ, το οποίο βρισκόταν στο Ουατρελό.

Έχοντας τερματίσει στην τρίτη θέση κατά την πρώτη σεζόν συμμετοχής της στο πρωτάθλημα, η ΚΟΡΤ κατάκτησε το Επαγγελματικό Πρωτάθλημα Ποδοσφαίρου Γαλλίας από την επόμενη κιόλας σεζόν, το 1946-1947. Ο σύλλογος, ωστόσο, είχε αντιμετώπισε ιδιαίτερες δυσκολίες στο να διατηρηθεί σε αυτό το υψηλό επίπεδο ανταγωνισμού, με τελική έκβαση τον υποβιβασμό του κατά την σεζόν 1954-1955. Έχοντας, πλέον, να αντιμετωπίσει τα ολοένα και αυξανόμενα χρέη του, ο σύλλογος παραιτήθηκε του επαγγελματικού του καταστατικού το 1963. Έπειτα από αρκετές σεζόν παρουσίας στα τοπικά πρωταθλήματα, η ΚΟΡΤ έπαψε, τελικά, να υφίσταται το 1970, μετά και την σταδιακή επανάκτηση της ανεξαρτησίας των τεσσάρων συλλόγων που είχαν αποτελέσει και την βάση για την ίδρυση της ομάδας.

Σημειώσεις
----------

1. ↑  Η ΚΟ Ρουμπαί-Τουρκουάν αγωνιζόταν εναλλάξ σε τρία διαφορετικά γήπεδα προτού εγκατασταθεί οριστικά στο Σταντ Αμεντέ-Προυβόστ.

Βιβλιογραφία
------------

* Collectif (sous la direction de Thierry Berthou) (1999). *Dictionnaire historique des clubs de football français*. **2**. Pages de foot. ISBN 2913146023. Dico.
* Club olympique Roubaix-Tourcoing (1947). *Le livre d'or du Club olympique Roubaix-Tourcoing*. or. Αρχειοθετήθηκε από το πρωτότυπο στις 26 Οκτωβρίου 2014. Ανακτήθηκε στις 2 Δεκεμβρίου 2013.

Εξωτερικός Σύνδεσμος
--------------------

* «Ιστορία της Κλαμπ Ολιμπίκ Ρουμπαί-Τουρκουάν». , ιστοσελίδα σχετικά με την Κλαμπ Ολιμπίκ Ρουμπαί-Τουρκουάν και την ιστορία της.
Ένα πρότυπο αειφόρου  σχεδιασμού αποτελεί ο αστικός λαχανόκηπος **Lafayette greens** στο κέντρο του Ντιτρόιτ, ο οποίος δημιουργήθηκε στον χώρο όπου κατεδαφίστηκε το ομώνυμο κτίριο. Η πρωτοβουλία για τη δημιουργία του ανήκει στον πρόεδρο της εταιρείας Compuware και στη συνέχεια η εταιρεία και ο δήμος ο οποίος κατείχε τη γη, διαπραγματεύθηκαν συμφωνία συνεργασίας μίσθωσης προς όφελος του κοινού. Στον κήπο καλλιεργούνται περίπου 200 είδη φυτών, βοτάνων, λαχανικών, λουλουδιών και οπωροφόρων. Ο σχεδιασμός του βασίστηκε στις ιδιαίτερες συνθήκες της περιοχής, δεδομένου ότι πρόκειται για μία βιομηχανική πόλη με ψηλά κτίρια. Τα  παρτέρια που χρησιμοποιούνται για τις καλλιέργειες είναι υπερυψωμένα για τη βέλτιστη απορρόφηση της ηλιακής ενέργειας. 

Η αντιμετώπιση της αστικής φθοράς, η μείωση της ρύπανσης του περιβάλλοντος,  η επισιτιστική βοήθεια των οικονομικά ασθενέστερων, μέσα από την συνεργασία με την κοινοτική τράπεζα τροφίμων Cleaner στην οποία δίνονται τα προϊόντα που παράγονται,  η βελτιστοποίηση της διανομής των όμβριων υδάτων είναι μερικές από τις λειτουργίες που επιτελεί. Την συντήρηση του κήπου αναλαμβάνει εθελοντική ομάδα της Compuware, καθώς και εθελοντές κάτοικοι της περιοχής που μέσα από συντονισμένες διαδικασίες αναπτύσσουν κοινωνικές σχέσεις εμπιστοσύνης, αμοιβαιότητας, και αλληλεγγύης που έχουν σαν στόχο  την μακροβιότητα του πόρου.

Παραπομπές
----------

1. ↑  «Designing Our Future: Sustainable Landscapes». *www.asla.org*. Ανακτήθηκε στις 18 Δεκεμβρίου 2020.
2. ↑  Unknown (6 Ιουνίου 2013). «Agronomists of the World / Γεωπόνοι του Κόσμου: Lafayette Greens: ένας πολύ-λειτουργικός αστικός λαχανόκηπος Πρότυπο». *Agronomists of the World / Γεωπόνοι του Κόσμου*. Ανακτήθηκε στις 18 Δεκεμβρίου 2020.
Το ***Angelus Novus*** είναι υδατογραφία του Ελβετο-Γερμανού ζωγράφου Πάουλ Κλέε, η οποία φιλοτεχνήθηκε το 1920.

Ο Γερμανός κριτικός Βάλτερ Μπένγιαμιν, ιδιοκτήτης του έργου για πολλά χρόνια, εκτιμούσε πως απεικόνιζε «τον άγγελο της ιστορίας. Το πρόσωπό του είναι στραμμένο προς το παρελθόν. Όπου εμείς αντιλαμβανόμαστε μια αλυσίδα γεγονότων, αυτός βλέπει μία μοναδική καταστροφή που συνεχίζει να συσσωρεύει το ένα ερείπιο πάνω στο άλλο».

Ο Όττο Καρλ Βερκμάιστερ σε σχόλιά του έχει ισχυριστεί πως αυτή η ερμηνεία του αγγέλου από τον Μπέντζαμιν έχει οδηγήσει στο να καταστεί ο άγγελος «ίνδαλμα της αριστεράς».

Το όνομα και η σύλληψη του αγγέλου έχει εμπνεύσει έργα άλλων καλλιτεχνών και μουσικών.

Παραπομπές
----------

1. ↑  «Avant-garde / Modernism / Postmodernism». Αρχειοθετήθηκε από το πρωτότυπο στις 17 Σεπτεμβρίου 2008. Ανακτήθηκε στις 9 Αυγούστου 2008.
2. ↑  «werckmeister». Αρχειοθετήθηκε από το πρωτότυπο στις 3 Οκτωβρίου 2008. Ανακτήθηκε στις 9 Αυγούστου 2008.
3. ↑  «zing6 | reviews | angelus nova». Αρχειοθετήθηκε από το πρωτότυπο στις 4 Οκτωβρίου 2008. Ανακτήθηκε στις 9 Αυγούστου 2008.
4. ↑  Seventh Munchener Biennale - 4 - 19 May 2000. (JW)

Εξωτερικοί σύνδεσμοι
--------------------

* Angelus Novus

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7522140-8

 |

 |
Για άλλες χρήσεις, δείτε: Αριάδνη (αποσαφήνιση).

Η **Αριάδνη** είναι ένας μεγάλος και φωτεινός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,93 και φωτεινότερο φαινόμενο μέγεθος 8,78. Ανακαλύφθηκε στις 15 Απριλίου του 1857 από τον Νόρμαν Ρόμπερτ Πόγκσον, που παρατηρούσε από την Οξφόρδη, και έλαβε το όνομα της κόρης του Μίνωα από την αρχαία ελληνική μυθολογία.

Η μέση διάμετρος της Αριάδνης υπολογίσθηκε σε 95×60×50 χλμ. (είναι ο δεύτερος μεγαλύτερος αστεροειδής της «Οικογένειας της Χλωρίδος»), ενώ η μάζα της εκτιμάται σε 400 τρισεκατομμύρια τόνους, με πιθανή μέση πυκνότητα 2,7 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Αριάδνης εκτιμάται σε 1,2 cm/sec², δηλαδή η βαρύτητα εκεί είναι 820 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 34 m/sec.

Ο φασματικός τύπος της Αριάδνης είναι **S** (λιθώδης). Το άλβεδό της είναι 0,274 και η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν, ενώ η μέγιστη δυνατή σε +2 βαθμούς C.

Η Αριάδνη περιστρέφεται γύρω από τον εαυτό της μία φορά κάθε 5 ώρες και 46 λεπτά κατά την ανάδρομη φορά με κλίση του άξονα περιστροφής της περί τις 105 μοίρες, παρόμοια δηλαδή με του πλανήτη Ουρανού.

Παραπομπές
----------

1. ↑  *JPL Small-Body Database*. 2000043.
2. ↑  Schmadel, Lutz D. (2012). «(43) Ariadne». *Dictionary of minor planet names* (στα Αγγλικά) (6η αναθεωρημένη και εμπλουτισμένη έκδοση). Berlin: Springer. σελ. 17. ISBN 978-3-642-29717-5.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 42 Ίσις | 43 Αριάδνη | 44 Νύσα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
The Android stack
Η ανάπτυξη λογισμικού Android είναι η διαδικασία με την οποία δημιουργούνται νέες εφαρμογές για συσκευές που εκτελούν το λειτουργικό σύστημα Android. Η Google αναφέρει ότι οι εφαρμογές Android μπορούν να γραφτούν χρησιμοποιώντας γλώσσες Kotlin, Java και C++ χρησιμοποιώντας το κιτ ανάπτυξης λογισμικού **Android SDK**, ενώ είναι δυνατή και η χρήση άλλων γλωσσών. Όλες οι γλώσσες εκτός JVM, όπως Go, JavaScript, C, C++ ή Assembly "γλώσσα μηχανής", χρειάζονται τη βοήθεια του κώδικα γλώσσας JVM, που μπορεί να παρέχεται από εργαλεία, πιθανόν με περιορισμένη υποστήριξη API. Ορισμένες γλώσσες προγραμματισμού και εργαλεία επιτρέπουν την υποστήριξη εφαρμογών μεταξύ πλατφόρμων (δηλαδή για το Android και το IOS). Τα εργαλεία, τα αναπτυξιακά περιβάλλοντα και η υποστήριξη γλωσσών από τρίτους συνέχισαν να εξελίσσονται και να επεκτείνονται από τότε που κυκλοφόρησε το αρχικό SDK το 2008. Επιπλέον, με μεγάλες επιχειρηματικές οντότητες όπως η Walmart και η Amazon, που ενδιαφέρονται να ασχοληθούν και να πουλήσουν μέσω κινητών τηλεφώνων, η ανάπτυξη εφαρμογών κινητής τηλεφωνίας αποτελεί μάρτυρα ενός μετασχηματισμού. Ο επίσημος μηχανισμός διανομής εφαρμογών Android στους τελικούς χρήστες είναι το Google Play. Επιτρέπει επίσης τη σταδιακή απελευθέρωση εφαρμογών, καθώς και τη διανομή εκδόσεων εφαρμογών πριν από την έκδοση σε δοκιμαστικές.
Το **AllMusic**, προηγουμένως γνωστό ως **All Music Guide** και **AMG**, είναι αμερικανική διαδικτυακή βάση δεδομένων μουσικής. Το εγχείρημα ξεκίνησε το 1991 από την All Media Guide που έγινε αργότερα All Media Network.

Ιστορικό
--------

Ο άνθρωπος που ξεκίνησε το AllMusic το 1991 είναι ο Μάικλ Έρλγουαϊν της All Media Guide. Σκοπός του εγχειρήματος ήταν η σύνθεση δισκογραφικών πληροφοριών για κάθε καλλιτέχνη που έκδωσε δίσκο από τότε που οΕνρίκο Καρούζο έδωσε στη δισκογραφική βιομηχανία την πρώτη της μεγάλη ώθηση. Το πρώτο σχετικό βιβλίο αναφοράς εκδόθηκε τον επόμενο χρόνο.

Το AllMusic.com, το AllMovie.com και το AllGame.com πουλήθηκαν από την Rovi τον Ιούλιο του 2013 στο All Media Network, LLC. Η All Media Network, LLC. σχηματίστηκε από τους αρχικούς ιδρυτές του SideReel.com και του Ackrell Capital.

Υπηρεσίες και προϊόντα
----------------------

Το περιεχόμενο δημοσιεύτηκε αρχικά σε βιβλίο το 1991 ως All Music Guide, και είναι πλέον ελεύθερο για το κοινό ως πληροφορία και διαδικτυακή παραπομπή, και διαθέσιμο μέσω αδειοδότησης σε παραγωγές ακουστικών συστημάτων και καταστήματα.

### Σειρά οδηγών

Η All Media Network δημοσιεύει επίσης τη σειρά οδηγών της AllMusic που περιλαμβάνει τους οδηγούς AllMusic Guide to Rock, All Music Guide to Jazz και All Music Guide to the Blues. Ο Βλαντίμιρ Μπογκντάνοφ προεδρεύει της παραγωγής της σειράς οδηγών.

Υποδοχή
-------

Το Αύγουστο του 2007, το PC Magazine περιέλαβε την ιστοσελίδα AllMusic στον κατάλογο «Top 100 Classic Websites».

Παραπομπές
----------

1. ↑  «Digital Entertainment Veterans Launch 'All Media Network' to Perfect Digital Media Discovery». *www.businesswire.com*. BusinessWire. 3 Δεκεμβρίου 2013. Ανακτήθηκε στις 3 Δεκεμβρίου 2013.
2. ↑  Τουν, Τζέισον (21 Ιουλίου 1999). «Rock Stock». *www.riverfronttimes.com* (στα Αγγλικά). Riverfront Times. Αρχειοθετήθηκε από το πρωτότυπο στις 30 Απριλίου 2015. Ανακτήθηκε στις 8 Μαρτίου 2015.
3. ↑  Χίτερ, Μπράιαν (13 Αυγούστου 2007). «Top 100 Classic Websites». *pcmag.com*. Αρχειοθετήθηκε από το πρωτότυπο στις 29 Μαρτίου 2017. Ανακτήθηκε στις 24 Σεπτεμβρίου 2013.

Εξωτερικοί σύνδεσμοι
--------------------

* Επίσημος ιστότοπος
H **Atlas Maritime** είναι μια διεθνής ναυτιλιακή εταιρία με στόλο δεξαμενόπλοιων που ασχολούνται με την παγκόσμια μεταφορά αργού πετρελαίου και προϊόντων εξευγενισμένου πετρελαίου. 

Ιδρύθηκε το 2004 από τον Λέοντα Πατίτσα, ο οποίος εκτός από ιδρυτής είναι και Διευθύνων Σύμβουλος της εταιρίας.

Ιστορία
-------

Η Atlas Maritime βασίζεται στη μακρά ιστορία της οικογένειας Λαιμού, ελληνική οικογένεια εφοπλιστών που έχει ασχοληθεί με τη ναυτιλία από τον 18ο αιώνα. Από το 1860 έως το 1914 η οικογένεια είχε 52 σκάφη. Αν και τα πρώτα πλοία τους ήταν γενικά φορτία, η οικογένεια επέκτεινε τα συμφέροντά τους με την πάροδο των χρόνων, σε πλοία μεταφοράς φορτίου χύδην και δεξαμενόπλοια.

Καθ' όλη τη διάρκεια του 20ου αιώνα, η οικογένεια συνέχισε να χτίζει, να πωλεί και να αγοράζει σκάφη διαφόρων τύπων. Κατά τους δύο αιώνες της λειτουργίας του, η οικογένεια Λαιμού-Πατίτσα κατείχε πάνω από 100 πλοία αναπτύσσοντας ένα ευρύ δίκτυο επαφών της βιομηχανίας. 

Το 1905, ο Χρήστος Μ. Λαιμός αγόρασε το πρώτο ατμόπλοιο της οικογένειας, το οποίο ονομάστηκε "Μαριέττα Ράλλη" και έγινε καπετάνιος του.

Οι γιοι του, συμπεριλαμβανομένου του καπετάνιου Λέοντα Λαιμού, επέκτειναν την ναυτιλιακή επιχείρηση ιδρύοντας το 1937 με έδρα το Λονδίνο την εταιρία "Lemos & Pateras". Με την αναγνώριση της συμβολής τους στον Β Παγκόσμιο Πόλεμο και ως αποζημίωση για τις απώλειες που υπέστησαν, το 1947 αγόρασε την "Hellas". Ο Λέων Λαιμός έγινε εξέχων Έλληνας εφοπλιστής τη δεκαετία του 1970 και του 1980, δημιουργώντας ένα στόλο 17 σκαφών.

Ο Λέων Λαιμός είναι πατέρας της Μαριγούς Λαιμού-Πατίτσα και παππούς των Λέοντα & Φιλήμονα Πατίτσα. Ο πατέρας τους Σπύρος Πατίτσας εισήλθε στην οικογενειακή επιχείρηση το 1968.
Certified International Investment Analyst (CIIA) είναι διεθνής επαγγελματική πιστοποίηση χρηματοοικονομικού αναλυτή. Η πιστοποίηση αυτή είναι προϊόν της συνεργασίας τριών ομοσπονδιών Ενώσεων Αναλυτών, της Ευρωπαϊκής (Effas), της Ασιατικής (ASAF)  και της Αμερικανικής πλην ΗΠΑ (APIMEC), και σε κάθε χώρα διεξάγεται από την αντίστοιχη εθνική ένωση αναλυτών, μέλος των ομοσπονδιών αυτών. Η πιστοποίηση CIIA διεξάγεται σε 3 στάδια, κάθε έξι μήνες και εξαιρείται από πολλές εξετάσεις πιστοποίησης παγκοσμίως και στην Ελλάδα, στις ειδικότητες χρηματοοικονομικού αναλυτή, διαχειριστή χαρτοφυλακίου και επενδυτικού συμβούλου.
Το **Mammalian Species** (μεταφράζεται ως *Είδη Θηλαστικών*) είναι ακαδημαϊκό περιοδικό που εκδίδεται από την *Αμερικανική Εταιρεία Ειδικών σε θέματα Θηλαστικών*. Κάθε χρόνο το περιοδικό δημοσιεύει περιγραφές για 25-35 είδη θηλαστικών. Τα άρθρα συνοψίζουν την τρέχουσα βιβλιογραφία για κάθε θηλαστικό. Περιγράφονται ακόμα η συστηματική, η γενετική, η ιστορία απολιθωμάτων, η κατανομή, η ανατομία, η φυσιολογία, η συμπεριφορά, η οικολογία και η κατάσταση φυσικής προστασίας. Το περιοδικό εκδίδεται από το 1969. Έχουν καλυφθεί πάνω από 800 είδη θηλαστικών ενώ 750 από αυτές τις περιγραφές είναι διαθέσιμες στο διαδίκτυο.

Παραπομπές
----------

1. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 0076-3519.

Εξωτερικοί σύνδεσμοι
--------------------

* Ιστότοπος του περιοδικού
* Το *Mammalian Species* στο JSTOR